**17.05.2021 г.**

**ВУЗФ стартира национален конкурс за пълна стипендия на името на доц. д-р Григорий Вазов**

**Висшето училище по застраховане и финанси (ВУЗФ)** поставя начало на национален конкурс за **есе за пълна стипендия за обучение** в магистърска степен на името на **доц. д-р Григорий Вазов, президент и ректор Емеритус на ВУЗФ**.

Стартът на конкурса е днес - на **17 май 2021** г. В него могат да участват всички български граждани, които са завършили бакалавърска или магистърска степен с успех не по-нисък от мн. добър (5.00) и представят една препоръка. Участниците в конкурса ще трябва да разработят **есе в обем от 3 до 5 страници** по една от трите теми:

1. Дигиталната трансформация - преди и след COVID - 19

2. Европейският зелен пакт и отражението му върху България

3. Предприемачеството като начин на мислене и начин на живот

Крайният срок за изпращане на есетата и документите за участие в конкурса е **31 август 2021 г.** на еmail: assistant@vuzf.bg. След това надпреварата за стипендия за обучение на името на доц. Вазов ще продължи с **втори етап** - **събеседване с авторите** на трите най-добри есета. То ще се проведе в периода 13-20 септември 2021 г. Победителят в конкурса ще спечели пълна стипендия за обучение в магистърска специалност във ВУЗФ, осигурена от личния фонд на **доц. д-р Григорий Вазов**.

Победителят ще бъде обявен до **24 септември 2021 г.** и ще бъде официално награден по време на церемонията по откриване на академичната 2021-2022 година във ВУЗФ на 1 октомври 2021 г. **Пълния регламент на конкурса и повече информация за него можете да видите на** [**https://vuzf.bg/**](https://vuzf.bg/).